
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 64 
                                                              din 25 martie 2021
privind însușirea și aprobarea indicatorilor tehnico - economici și a Documentației de Avizare a Lucrărilor de Intervenții pentru obiectivul de investiții:  „Reabilitarea străzilor Avram Iancu, Alexandru cel Bun și Visarion Roman din Municipiul Sighișoara”
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 7.492/15.03.2021 și la Consiliul Local Sighișoara cu nr. 7.686/16.03.2021, de referatul de aprobare, înregistrat cu nr. 7.493/15.03.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Ținând cont de prevederile Legii nr. 98/2016 privind achiziţiile publice, cu modificările şi completările ulterioare; 

Având în vedere şi prevederile Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările şi completările ulterioare; 

Având în vedere realizarea Documentaţiei de Avizare a Lucrărilor de Intervenții pentru obiectivul de investiții: „Reabilitarea străzilor Avram Iancu, Alexandru cel Bun și Visarion Roman din Municipiul Sighișoara”;   

Văzând Procesul - Verbal cu nr. 6.821/09.03.2021 al Comisiei Tehnico - Economice, prin care s-a analizat şi s-a avizat favorabil Documentația în faza D.A.L.I. pentru obiectivul de investiții: „Reabilitarea străzilor Avram Iancu, Alexandru cel Bun și Visarion Roman din Municipiul Sighișoara”;  
Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 7.496/15.03.2021, prin care se propune însușirea și aprobarea indicatorilor tehnico - economici și a Documentației de Avizare a Lucrărilor de Intervenții pentru obiectivul de investiții: „Reabilitarea străzilor Avram Iancu, Alexandru cel Bun și Visarion Roman din Municipiul Sighișoara”;
               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                            H O T Ă R Ă Ș T E:

Art. 1. Se însușesc și se aprobă indicatorii tehnico - economici în valoare de 3.921.233,11 lei (inclusiv T.V.A.) din care C+M 3.060.238,96 lei (inclusiv T.V.A.) și Documnetația de Avizare a Lucrărilor de Intervenții pentru obiectivul de investiții: „Reabilitarea străzilor Avram Iancu, Alexandru cel Bun și Visarion Roman din Municipiul Sighișoara”.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Tehnic, Investiţii - Urmărire Contracte, Monitorizare Servicii de Utilități Publice și Biroul Buget, Contabilitate, Salarizare – Direcția Economică din cadrul Municipiului Sighișoara.

Art. 3. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro
PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene și Management Proiecte.
10 ex. 

B.A. 
